Ногиев Иван Иванович

Ногиев Иван Иванович (Парма Вань, 1952) — коми гижысь.

 Олан туй 
Иван Ногиев чужӧма 1952-ӧд вося кӧч тӧлысь 18-ӧд лунӧ Коми Республикаын Кулӧмдін сикт овмӧдчӧминса Парма грездын. 1969-ӧд воын помалӧма Кулӧмдінса шӧр школа. 1973-ӧд воын Егорьевскын гражданскӧй авиациялысь авиационно-техническӧй училище помалӧм бӧрын куим во уджалӧма Печораса аэропортын: вӧлӧма МИ-6 вертолётъяс дзоньталысь техник-механикӧн Гражданскӧй авиацияса Коми управленньӧлӧн Печораса ӧтувтӧм авиаотрядын. 1981 восянь Сыктывкарса канму университетлысь физико-математическӧй факультет помалӧм бӧрын куим во велӧдӧма физика Кулӧмдінса школаын. 1984 восянь 2003-ӧд воӧдз уджалӧма Кулӧмдінса РОВД-са милицияын тыр арлыдтӧмаяслӧн делӧяс серти инспекторӧн, петӧма пенсия вылӧ, олӧ Кулӧмдінын.

 Гижан удж 
Иван Ногиевлӧн литературнӧй гусяним — Парма Вань. Гижны босьтчӧма ыджыдӧн нин. Гижӧ комиӧн челядьлы, серамбана висьтъяс, а сідзжӧ повесьтъяс. Медводдза гижӧдсӧ йӧзӧдӧма 1993-ӧд воын «Парма гор» газетын. 1994-ӧд да 1995-ӧд воын висьтъяс йӧзӧдӧм бӧрын сизим во вылӧ коставлӧма, сэсся бара босьтчӧма гижны. Повесьтъяс да висьтъясыс 2001-ӧд восянь йӧзӧдлӧмаӧсь «Войвыв кодзув» да «Чушканзі» журналъясын.

Медводдза «Винегрет» небӧгас пыртӧма 22 висьт да 2 повесьт. Роч вылӧ вуджӧдӧмӧн татшӧм жӧ нима небӧгыс петавлӧма 2017-ӧд воын. «Некытчӧ шогмытӧм висьтъяс» небӧг петӧма 2015-ӧд воын.

Гижӧдъяссӧ рочӧдӧма. «Руб» висьт вуджӧдӧмаӧсь эст кыв вылӧ.

Иван Ногиев некымынысь вермывлӧма «Эзысь борд» республикаса литературнӧй конкурсын.

Россияса гижысь котырын 2014-ӧд восянь.

 Повесьтъяс 
 Виччысян кӧ — воа. [Повесьт] // Войвыв кодзув. 2009. 1 №. Л.б. 20-42; 2 №. Л.б. 6-31.
 Лӧгасьӧмнад овны лёк. [Повесьт] // Войвыв кодзув. 2011. 4 №. Л.б. 30-50; 5 №. Л.б. 11-32; 
 Олӧмыс — ворсӧм. [Повесьт] // Войвыв кодзув. 2011. 12 №. Л.б. 3-28; 2012. 1 №. Л.б. 3-34; 2 №. Л.б. 7-34.
 Виччысьтӧм шуд. [Повесьт] // Войвыв кодзув. 2013. 3 №. Л.б. 23-49; Л.б. 24-48.
 Ёма. [Повесьт] // Войвыв кодзув. 2016. 5 №. Л.б. 19-46.
 Век ӧд он дзебсясь... [Повесьт]  // Войвыв кодзув. 2016. 11 №. Л.б. 7-38; 12 №. Л.б.7-34.
 Бергӧдтӧм томдыр [Повесьт]  // Войвыв кодзув. 2017. 9 №. Л.б. 14-40.
 Генерал гӧтыр [Повесьт]  // Войвыв кодзув. 2018. 1 №. Л.б. 6-43.
 Менам пиукыс, менам [Повесьт]  // Войвыв кодзув. 2019. 9 №. Л.б. 13–36.
 Букыш гожӧм [Повесьт] // Войвыв кодзув. 2020. 8 №. Л.б. 8-45.

 Небöгъяс 
 Ногиев И.И. Винегрет. — Сыктывкар: Кола, 2011. — 237 л.б.
 Ногиев И.И. Евлог да сылӧн ёртъяс: висьтъяс да повесьтъяс. — Сыктывкар: Титул, 2018. — 15 л.б.
 Ногиев И.И. Олӧмыс — ворсӧм: повесьтъяс. — Сыктывкар: Коми республикаса типография, 2024. — 317 л.б.

 Öшмöсъяс 
 Россияса Фин-йӧгра культура шӧринса сайт вылын И.И. Ногиевлӧн олан туй
 Россияса Фин-йӧгра культура шӧринса сайт вылын И.И. Ногиевлӧн гижӧдъяс (комиӧн да роч кыв вылӧ вуджӧдӧмӧн)
 В Усть-Куломе презентовали «Винегрет»

Категория:Персоналия:Коми
Категория:Персоналия анбурӧд
Категория:Коми гижысь
Категория:Кулӧмдін
Категория:Чужисны 1952 воын
Категория:Коми гижысь котырӧ пырысьяс